b'\n_START_ARTICLE_\nPeter Stepanovi\xc4\x8d Alimov\n_START_SECTION_\n\xc5\xbdivljenjepis\n_START_PARAGRAPH_\nLeta 1940 je postal na\xc4\x8delnik \xc5\xa1taba 1. zra\xc4\x8dnoobrambne brigade in \xc5\xa1e istega leta poveljnik artilerijskega polka 16. motorizirane strelske brigade._NEWLINE_Med letoma 1941 in 1942 je bil poveljnik 5. zra\xc4\x8dnoobrambnega brigadnega podro\xc4\x8dja, v letih 1942\xe2\x88\x9243 poveljnik artilerije Komsomolskega zra\xc4\x8dnoobrambnega brigadnega podro\xc4\x8dja in leta 1943 je postal poveljnik Gorkovske protiletalske artilerijske \xc5\xa1ole. \xc5\xa0e istega leta je postal poveljnik Rostovskega in Donba\xc5\xa1kega zra\xc4\x8dnoobrabrambnega brigadnega podro\xc4\x8dja._NEWLINE_Leta 1944 je postal poveljnik 11. zra\xc4\x8dnoobrambnega korpusa in \xc5\xa1e istega leta namestnik poveljnika Leningrajske zra\xc4\x8dnoobrambne armade; slednji polo\xc5\xbeaj je zasedal vse do leta 1946. Tega leta je postal poveljnik 83. protiletalske artilerijske divizije in nato 20. protiletalske artilerijske brigade. Leta 1949 je postal poveljnik 25. protiletalske artilerijske divizije, kateri je poveljeval vse do upokojitve leta 1949.'